Twee ‘stropers’ in wildtuin doodgeskietVeldwagte in die wildtuin. Foto: SANParke/Facebook Glenn Phillips, besturende hoof van die wildtuin, het gesê ŉ groep toeriste wat Woensdag in die wildtuin gestap het, het ŉ verdagte man met ’n swart T-hemp aan in die Napi-gebied opgemerk. Dit het glo gelyk of die man ŉ jaggeweer by hom gehad het. Volgens Phillips het nog ŉ groep toeriste glo ook die man opgemerk waarna ŉ helikopter en lede van die honde-eenheid ontbied is. Die beamptes het op twee verdagtes in die veld afgekom. “Die veldwagte het die mans versoek om hulself oor te gee waarna hulle op die veldwagte losgebrand het. ’n Skietgeveg het ontstaan en albei verdagtes is doodgeskiet.” Phillips het gesê daar is op ’n jaggeweer beslag gelê. “Die saak word nou deur die polisie ondersoek en hulle sal vasstel of enige diere in die gebied doodgemaak is en of daar nog verdagtes is.”